კოზიმო როსელი

მინი|*შობის სცენა* ,1490-იანი წლები, ამსტერდამი, რაიკსმუზეუმი
[მინი|*უფლების დაფების გადაცემა*, [სიქსტეს კაპელა]]
მინი|*ღვთიშობელი და იესო ანგელოზებთან ერთად*, დაახლ. 1481, ნიუ იორკი, მეტროპოლიტენის ხელოვნების მუზეუმი

**კოზიმო როსელი** (; 1439–1507) — იტალიელი მხატვარი კვატროჩენტოს ეპოქიდან. იგი ძირითადად მოღვაწეობდა ფლორენციაში, თუმცა კარიერის ადრეულ ეტაპზე მუშაობდა პიზაშიც.
1481–1482 წლებში როსელმა რომში, სიქსტეს კაპელაში, გვერდითა კედლებზე მოხატა რამდენიმე დიდი ზომის ფრესკა.

მიუხედავად იმისა, რომ მას სანდრო ბოტიჩელი, პიეტრო პერუჯინო და დომენიკო გირლანდაიოზე, ნაკლებად ნიჭიერ მხატვრად მიიჩნევდნენ, რომლებიც ასევე მოღვაწეობდნენ სიქსტეს კაპელას მოხატვაში, კოზიმო როსელი მაინც ახერხებდა კარიერის განმავლობაში მნიშვნელოვანი და მასშტაბური შეკვეთების მიღებას. 
ადგილობრივ მნიშვნელოვან შეკვეთებს შორის აღსანიშნავია ფრესკა სანტისსიმა ანუნციატას მონასტერში, აგრეთვე ნამუშევრები წმინდა სისხლის კაპელაში სანტ’ამბროჯოში.
## ბიოგრაფია
კოზიმო როსელი დაიბადა ფლორენციაში. 1453 წელს, თოთხმეტი წლის ასაკში, იგი გახდა ნერი დი ბიჩჩის მოწაფე, რომელმაც ასევე აღზარდა კოზიმოს ბიძაშვილი, ბერნარდო დი სტეფანო როსელი.
როსელის შედარებით ადრეული ნამუშევარია 1469 წელს დასრულებული *წმინდანები ბარბარე, მათათია და იოანე ნათლისმცემელი*, რომელიც შეიქმნა გერმანული საძმოს კაპელისთვის  სანტისსიმა ანუნციატას ეკლესიაში, ფლორენციაში.
მხატვარმა ასევე მოხატა ფრესკა ანუნციატას ეკლესიის წინა ეზოში.

როსელი იყო ერთ-ერთი იმ მხატვართაგანი, რომლებიც პაპმა სიქსტუს IV-მ 1481 წელს რომში მიიწვია, რათა სიქსტის კაპელის გვერდითა კედლები მოეხატათ. როსელთან ერთად მუშაობდნენ სხვა ოსტატები: სანდრო ბოტიჩელი, პიეტრო პერუჯინო და დომენიკო გირლანდაიო.
როსელიმ და მისმა თანამშრომლებმა შეასრულეს ორი ან სამი ფრესკა: *სინას მთიდან ჩამოსვლა*, *საიდუმლო სერობა* და *მთაზე ქადაგება.*

ჯორჯო ვაზარი თავის ნაშრომში *ყოვლად ბრწყინვალე მხატვართა, მოქანდაკეთა და არქიტექტორთა ცხოვრებანი* წერდა, რომ სხვა მხატვრებისგან განსხვავებით, რომლებიც ფრესკების ზომასა და სტილში ერთგვარ საერთო სქემას მიჰყვებოდნენ, როსელი უფრო კაშკაშა ფერებსა და დიდი რაოდენობით ოქროს იყენებდა. ვაზარის მინიშნებით, სწორედ ამან მოუტანა მას პაპის მოწონება. (პაპისა, რომელიც, ვაზარის თქმით, ხელოვნების ღრმა მცოდნედ არ ითვლებოდა.)

ჯორჯო ვაზარი იხსენებდა როსელის სხვა ნამუშევრებსაც, მათ შორის ფლორენციაში, სანტ-ამბროჯიოს ტაძრის მარცხენა მხარეს მდებარე მესამე სამლოცველოში არსებულ საკურთხევლის მხატვრობას *ღვთიშობელი და იესო დიდებით წმინდა ავგუსტინესა და ფრანჩესკოსთან ერთად.* იმავე ეკლესიაშია *წმინდა სისხლის კაპელაა* როსელის ფრესკებით. ამ სამლოცველოს მთავარი სცენაა სასწაულთმოქმედი წმინდა ჭურჭლის მსვლელობა, რომელიც სწორედ ამავე ეკლესიაში ინახება. როსელიმ ასევე გარკვეული დრო ლუკაში გაატარა, სადაც  სხვადასხვა ეკლესიისთვის საკურთხევლის მხატვრობა შექმნა.

ბერლინის Gemäldegalerie-ში როსელის სამი ნახატია: *ქრისტეს დასაფლავება*; *ღვთისმშობელი და ბავშვი ანგელოზებთან, წმინდანებთან და წამებულ უდანაშაულოებთან* და *ვარდების ღვთისმშობელი.*

როსელის მთავარი მოწაფე იყო პიერო დი კოზიმო, თუმცა მან ასევე აღზარდა ფრა ბარტოლომეო, მარიოტო ალბერტინელი და აგნოლო დი დომენიკო დელ მაძიერე.

ვაზარის ცნობით, როსელი გარდაიცვალა 1484 წელს, მაგრამ ეს სიმართლეს არ შეესაბამება, რადგან ცნობილია, რომ ის ჯერ კიდევ ცოცხალი იყო 1506 წლის 25 ნოემბერს.

## რესურსები ინტერნეტში
* https://www.treccani.it/enciclopedia/cosimo-di-lorenzo-rosselli_(Dizionario-Biografico)}

## დამატებითი ინფორმაცია
* (იხილეთ ინდექსი; ფირფიტა 7)

## სქოლიო
კატეგორია:იტალიელი მხატვრები საუკუნეების მიხედვით
კატეგორია:იტალიელი მხატვრები
კატეგორია:რენესანსის მხატვრები